Catwoman
Catwoman Biguhêre - Kodê biguhêre - Wîkîdaneyê biguhêre Catwoman (Selina Kyle) karaktereke xêzeçîrokên weşanxaneya amerîkî DC Comics e .Karaktera ku ji hêla Bill Finger û Bob Kane ve hat afirandin, di sala 1940an de di hejmara yekem a rêzeya xêzeçîroka Batmanê de yekem car xuya bû . Ji serî de, Catwoman dizeke dilgir bi kostûmeke reş ku dijbera Batman bû, lê xêzeçîrokên paşîn de wê bi Batman û nasnameya wî ya rastîn, Bruce Wayne re jî têkiliyek evînê pêş xist. Catwoman wekî karakter di lêanînên cihêreng ên rastî yên Batman de dixuye , di nav de rêzefîlma televîzyonê ya sala 1960an (di nav yên din de ji hêla Eartha Kitt û Julie Newmar ve tê lîstin), di fîlma Batman Returns (ji hêla Michelle Pfeiffer ve tê lîstin) û di fîlma The Dark Knight Rises (ji hêla Anne Hathaway ve tê lîstin. Di sala 2004an de, Halle Berry rola sernavê di fîlma Catwoman de lîst, ku tenê li ser bingeha xêzeçîrokan bû. Di rêzefîlma televîzyonê ya Gotham de, Selina Kyle ji hêla lîstikvan Camren Bicondova ve hate lîstin. Herî dawî, Zoë Kravitz di fîlma The Batman de rola Selina Kyle lîst.